לואיז היי

לואיז לין היי (באנגלית: Louise Hay; ‏8 באוקטובר 1926 - 30 באוגוסט 2017) הייתה סופרת אמריקאית שכתבה ספרים העוסקים בתחום של גוף ונפש. המפורסם מבין ספריה נכתב בשנת 1984, בגיל 62, והוא נקרא You Can Heal Your Life. היי יסדה הוצאת ספרים על שמה, "Hay House". לואיז היי נולדה בשם הלן ורה לוני בלוס אנג'לס למשפחה ממעמד נמוך. בהיותה ילדה קטנה אמה נישאה לגבר אחר, נישואין שכללו אלימות במשפחה מצד האב החורג כלפי אשתו ובתה הקטנה. בהיותה בת 5, נאנסה היי על ידי שכן. בגיל 15 היא פרשה מהלימודים בבית הספר התיכון מאחר שהרתה. ביום הולדתה ה-16 ילדה בת, אותה מסרה לאימוץ. מיד אחרי זה, עברה היי לשיקגו, שם עבדה בעבודות מזדמנות. לאחר מכן, ב-1950 עברה לניו יורק, שם החלה לדגמן, ועבדה עבור מעצבי אופנה בעלי שם, כגון ביל גלס, אולג קאסיני ופאולין טריג'ר. בשנת 1954 היא נישאה לאיש עסקים אנגלי בשם אנדרו היי, אך לאחר 14 שנים של נישואים הוא עזב אותה לטובת אישה אחרת. בתחילת שנות ה-70 היא הצטרפה לכנסיית First Church of Religious Science, שם נחשפה לעולם הרוחניות והניו-אייג'. עיקרון בסיסי באמונת הכנסייה היה הכוח הטרנספורמטיבי של חשיבה חיובית, ובזה החלה היי להתמקד. היא התחילה לעבוד כמתרגלת שיטת המחשבה של הכנסייה, והובילה סדנאות כדי לעזור לאנשים לשנות את נסיבות חייהם ואף לרפא את עצמם ממחלות באמצעות חשיבה חיובית. בשנת 1977 היא אובחנה כסובלת מסרטן צוואר הרחם. היא הסיקה שהדברים שעברה בילדותה, כגון אלימות במשפחה ואונס, גרמו להופעת הסרטן. היא סירבה לקבלת טיפול רפואי ודיווחה כי החלה בעבודה של סליחה, שינוי תזונה, רפלקסולוגיה ושימוש בחוקנים לניקוי המעי הגס. היא טענה שריפאה את עצמה מהסרטן באמצעות פעולות אלו. עם זאת, היי גם אמרה שכל רופא שיכול לאמת את סיפורה נפטר עוד לפני כן. ב-1976 היא כתבה את ספרה הראשון, Heal Your Body ("רפא את הגוף שלך"), שהחל כחוברת המכילה סוגים שונים של חולי וסיבות מטאפיזיות אפשריות להם. ב-1984 כתבה את ספרה השני, You Can Heal Your Life ("אתה יכול לרפא את חייך"), שהיה לרב-מכר עולמי, תורגם ליותר מ-30 שפות ונמכר ביותר מ-50 מיליון עותקים. ב-30 באוגוסט 2017 נפטרה היי בשנתה, בת 90. You Can Heal Your Life. Hay House Inc., 1984. ISBN 0-937611-01-8 Heal Your Body: The Mental Causes for Physical Illness and the Metaphysical Way to Overcome Them. Hay House Inc., 1984. ISBN 0-937611-35-2 A Garden of Thoughts: My Affirmation Journal. Hay House Inc., 1989 ISBN 978-0937611678 Love Yourself, Heal Your Life Workbook. Hay House Inc., 1990 The Power Is Within You. Hay House Inc., 1991 Heart Thoughts. Hay House Inc., 1992 ISBN 978-1-4019-3720-1 Loving Thoughts For Increasing Prosperity. Hay house Inc., 1993 Gratitude: A Way Of Life. Hay House Inc., 1996 Life! Reflections On Your Journey. Hay House Inc., 1996 ISBN 978-1561700929 Living Perfect Love: Empowering Rituals For Women. Humantics MultiMedia Publishers, 1996 ISBN 978-0-9652851-0-0 Heal Your Body A–Z: The Mental Causes for Physical Illness and the Way to Overcome Them. HayHouse Inc. 1998 ISBN 978-1561707928 101 Ways To Health And Healing. Hay House Inc., 1998 ISBN 978-1-56170-496-5 All is Well : Heal your body. Carlsbad, US: Hay House. 2013. ISBN 978-1-4019-3502-3. Loving Yourself to Great Health: Thoughts & food : the ultimate diet. [S.l.]: Hay House Inc. 2014. ISBN 978-1-4019-4284-7. You can heal your heart : finding peace after a breakup, divorce, or death. 2014. ISBN 978-1-4019-4387-5. (with David Kessler) Life loves you : 7 spiritual experiments to heal your life. Hay House Inc. 2014. ISBN 978-1-4019-4614-2. I think,I am מדיה וקבצים בנושא לואיז היי בוויקישיתוף אתר האינטרנט הרשמי של לואיז היי (באנגלית) לואיז היי, ברשת החברתית פייסבוק לואיז היי, ברשת החברתית אקס (טוויטר) לואיז היי, ברשת החברתית Goodreads לואיז ל. היי (1926-2017), דף שער בספרייה הלאומית ירון שוורץ‏, היי גברת היי, באתר וואלה, 15 באפריל 2008 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.